ઇન્ડિયન કાઉન્સિલ અૉફ એગ્રીકલ્ચર રિસર્ચના ડિરેક્ટર જનરલ ત્રિલોચન મોહપાત્રાએ કહ્યું હતું કે હમણાંનું સારું હવામાન અને વાવેતરના આંકડા મુજબ ખરીફ પાક ગયા વર્ષના સ્તર જેટલો અથવા તેનાથી વધુ સારો પણ થઈ શકે છે. ઉત્તર પૂર્વના રાજ્યોમાં વ્યાપક પણે ચોખાનું વાવેતર થઈ રહ્યું છે એમ જણાવતાં તેમણે ઉમેર્યું હતું કે પૂર અથવા વરસાદના અભાવે પાકને નુકસાન થશે તે અત્યારે કહેવું વહેલું ગણાશે. પાક પર કદાચ સ્થાનિક અસર થઇ શકે છે પરંતુ પાકના સરેરાશ ઉત્પાદન પર ખાસ અસર થાય તેવું જણાતું નથી. આ સમયે અટકળો કરવાથી દૂર રહેવું ઉચિત રહેશે.